Yezla tirawt-nni.tsewwi-tt ,tewwi-tt deg uḍellaε ,truḥ ɣer tmeṭṭut n εemm-is ,yemma-s n tirrut.Armi tewweḍ ,tessider iwallen-is i waken ur tt-tettaεqal ara .Tenna-as :ˮa yemma aqli zliɣ aḥuli-nni ,wwiɣ-awen-d aksum ad teččem .ˮqqimen setten aksum .Aqcic-nni yufa tiṭ-nni taderɣalt n ultma-s εmimi… Yenna-as :ˮ a yemma , d tiṭ n nanna εmimi ayagi !ˮ Tenna-as yemma-s :ˮnanna-k εmimi tečča tellexlex . –yenna-as :ˮihi,wellah, a d tiṭ n nanna εmmimi tagi !ˮ - Tenna-as :“ Ečč kan aksum ,ečč ,tessusmeḍ .ˮTenna-as temɣart i tgujilt :ˮAyelli,yak tura ur kem ixus wara ?ˮTenna-as tgujilt :ˮlḥemdulah ,ur yelli wacu iyi xuṣṣen.ˮ Tenna-as temɣart ; ihi ,a yelli yak nettat nedegge-itt ɣer lbir ? – tenna-as tgujilt :“ihi netta teɣli ɣe lbir .Aḥuli-ines ,zliɣ-t ;yega-d win ay d gma-s .ˮČčan aksum n εmimi, qqimen .Armi d azekka-nni,tekker teqcict ,truḥ s axxam-is.